অগুস্ত স্ত্রিন্দবারি
ইয়োহান অগুস্ত স্ত্রিন্দবারি (সুয়েডিয়: [ˈoːɡɵst ˇstrɪnːdbærj] (শুনুন); ২২ জানুয়ারি ১৮৪৯ - ১৪ মে ১৯১২) ছিলেন একজন সুয়েডীয় নাট্যকার, ঔপন্যাসিক, কবি, প্রাবন্ধিক ও চিত্রশিল্পী। ব্যক্তিগত অভিজ্ঞতালব্ধ বিষয় নিয়ে লিখে প্রসিদ্ধি অর্জন করা স্ত্রিন্দবারির সাহিত্যজীবনের ব্যপ্তি চার দশক। এই সময়ে তিনি ষাটের অধিক নাটক এবং ত্রিশের অধিক কল্পকাহিনী, জীবনী, ইতিহাস আশ্রিত লেখনী, সাংস্কৃতিক বিশ্লেষণ ও রাজনীতি নিয়ে লিখেছেন। নিরীক্ষাধর্মী এই লেখক বিভিন্ন ধরনের নাটকীয় পদ্ধতি, তথা স্বভাবজাত বিয়োগান্ত, নাটিকা, ও ঐতিহাসিক নাটক এবং অধিবাস্তব নাটকীয় পদ্ধতির প্রয়োগ দেখিয়েছেন। তার শুরুর লেখনীগুলো থেকেই তিনি নাটকীয়তা, ভাষা ও দৃশ্যমানতার অভিনব রূপের বিকাশ ঘটিয়েছেন। তাকে আধুনিক সুয়েডীয় সাহিত্যের জনক বলে অভিহিত করা হয় এবং তার দ্য রেড রুম (১৯৭৯) উপন্যাসটিকে প্রথম আধুনিক সুয়েডীয় উপন্যাস বলে বর্ণনা করা হয়।